Nafarroako Parlamentuko Mahaiak, 2019ko irailaren 16an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Pedro José González Felipe jaunak aurkeztutako galdera, bost hilabete eta erditik gorako kontratuak dauzkaten bitarteko langileei udako hilabeteak ordaintzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko irailaren 16an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Pedro González Felipek, Legebiltzarreko Erregelamenduko 188. artikuluan eta hurrengoetan ezarritakoaren babesean, galdera hau aurkezten du, idatziz erantzun dakion:

1. Bete al du Nafarroako Gobernuko Hezkuntza Departamentuak bere konpromisoa, alegia, bost hilabete eta erdi baino gehiagoko kontratua duten bitarteko langileei udako hilabeteak ordaintzea, hezkuntza itunean ezartzen zen bezala? Bere konpromisoa bete ez badu, Gobernuak zer dela-eta urratu du sinatutako ituna?

2. Gobernuak aipatu konpromisoa betetzeko asmorik baldin badu, lehenagoko galderen erantzunei honako informazio hau eranstea nahi dugu:

a. Zenbat pertsonari ordaindu behar zaizkion udako hilabeteak, hezkuntza mailaren arabera sailkaturik.

b. Kontzeptu horrengatik sortuko den guztirako zenbatekoa, maila bakoitzean.

c. Ordaintzeko aurreikusten den epea.

Iruñean, 2019ko irailaren 12an

Foru parlamentaria: Pedro González Felipe